Ítalski söngvarinn og einn ástsælasti tenór heims , Andrea Bocelli , heldur sögulega risatónleika í Kórnum laugardaginn 23. maí . 2020 . Bocelli er þekktur fyrir að vera með eina fallegustu rödd heims og hefur selt yfir 90 milljón plötur á heimsvísu . Hann átti þátt í því að færa sígilda tónlist í samtímann þar sem lögin hans hafa náð fyrsta sæti á öllum helstu topplistum heims . Celine Dion telur að ef guð hefði söngrödd , þá myndi hún hljóma eins og röddin hans Bocelli . Kórnum í Kópavogi verður í fyrsta sinn umbreytt í sitjandi sal , en einungis verður boðið upp á númeruð sæti og lögð áhersla á að salurinn verði hlýr og notalegur . Hljóð , skjáir og svið verða á heimsmælikvarða og ásamt Bocelli kemur fram 70 manna sinfónuhljómsveit SinfoniaNord , kór frá Söngsveitinni Fílharmóníu og sérstakir gestir . Hér er því hægt að lofa einstakri og ógleymanlegri upplifun . Tæplega átta þúsund sæti verða í boði á sex verðsvæðum og miðarnir kosta frá 12.990 kr. , sem þýðir að hér er um að ræða stærstu sitjandi tónleika fyrr og síðar á Íslandi , en samanborið við tónleika hans erlendis er um talsvert meiri nánd að ræða en víðast hvar annars staðar . Andrea Bocelli gaf út plötuna Si Forever : The Diamond Edition 8. nóvember 2019 og er um að ræða stækkaða útgáfu af efni plötunnar Si sem toppaði vinsældarlista . Platan inniheldur dúett með Ellie Goulding og glænýtt lag með Jennifer Garner . Í kjölfarið fór hann í tónleikaferðalag um Bretland og Bandaríkin og spilaði meðal annars tvenna tónleika í Madison Square Garden . Á dögunum var platan tilnefnd til Grammy verðlauna fyrir árið 2019 . Tónleikarnir verða í tveim hlutum ; fyrri hluti er sígildari og þar tekur hann þekktustu óperuaríurnar , en í seinni hluta tekur hann alla sína vinsælustu slagara . Verðsvæðin sex eru eftirfarandi : Platínum : 35.990 kr. ( gólf - fjólublátt á mynd ) Gull : 29.990 kr. ( gólf - appelsínugult á mynd ) Verðsvæði 1 : 24.990 kr. ( gólf - rautt á mynd ) Verðsvæði 2 : 19.990 kr. ( stúka - blátt á mynd ) Verðsvæði 3 : 18.990 kr. ( gólf - grænt á mynd ) Verðsvæði 4 : 12.990 kr. ( stúka - gult á mynd ) Andrea Bocelli sjóðurinn er stoltur af því að starfa með PLUS 1 og renna 100 kr. af hverjum seldum miða í að styrkja og efla fólk og samfélög sem stríða við fátækt , ólæsi og þjáningar sökum sjúkdóma og samfélagslegrar útilokunar . Nánar : www.plus1.org / www.andreabocellifoundation.org Bocelli fæddist 1958 á bóndabæ foreldra sinna í smábænum Lajatico , innan um vínekrurnar í Pisa héraði á Ítalíu . Hann sýndi tónlist mikinn áhuga frá unga aldri , byrjaði að spila á píanó sex ára og svo seinna á flautu , saxafón og fleiri hljóðfæri . Að lokum fann hann röddina sína , sitt besta hljóðfæri . Hann hélt áfram að syngja meðfram námi í Pisa og kláraði gráðu í lögfræði . Árið 1994 kom Bocelli fyrst fram í óperu en þá var það Macbeth eftir Verdi og áður en árinu lauk var honum boðið að syngja fyrir páfann . Árið 1996 gaf hann út lagið Con te Partirò ( og seinna meir kom lagið út í annari útgáfu ásamt Söruh Brightman undir nafninu Time to Say Goodbye ) og mátti heyra lagið mikið spilað í öllum heimshornum . Hann gaf næst út plötuna Romanza sem sló öll met . Ferillinn fór á flug og hefur verið sleitulaus sigurganga síðan þá . Ferill Andrea Bocelli spannar nú einn fjórða úr öld og ber hæst 6 Grammy tilnefningar , 6 tilnefningar til Latin Grammy verðlauna , Golden Globe verðlaun og Óskarsverðlaunatilnefningu , milljónir platna seldar , heimstúrar og stjarna á Hollywood Walk of Fame . Hann hefur alltaf reynt að breiða út boðskap jákvæðni , vonar og þrautseigju . Tónlist hans hefur snert huga og hjörtu fólks djúpt um allan heim og með baráttu sinni í góðgerðarmálum , hefur hann verið röddin sem gefur heiminum rödd .